Poštovani,

Zainteresovani smo za objavljivanje rada u vašem časopisu. Nadamo se da će rad ispuniti sve kriterijume kao i uspiješno proći recenziju i biti objavljen u vašem cijenjenom časopisu.

Rad **Sorpcija diklofenaka na selektivno oksidovanu celulozu** predstavlja nastavak istraživanja o mogućnosti dobijanja biološki aktivnih vlakana, koja se obavljaju na Tehnološkom fakultetu Univerziteta u Banjoj Luci. Predlažemo da se rad okarakteriše kao **orginalni naučni rad.**

Dosadašnja naša istraživanja o mogućnosti vezivanja lijekova na oksidovanu celulozu kao nosač rezultovala su brojnim radovima od kojih je i rad koji je objavljen u vašem cijenjenom časopisu pod naslovom „Uticaj strukture ceftazidima na dobijanje biološki aktivnog celuloznog zavoja“.

**Izjava autora**

Ovom izjavom autori garantuju da je podnijeti rukopis originalno djelo koje nije prethodno objavljeno i koje je napisano i odobreno od strane svih autora, kao i institucije u kojoj je rad obavljen.

Takođe, autori garantuju da rukopis nije istovremeno podnijet za publikaciju u nekom drugom časopisu i da neće biti podnijet za potencijalnu publikaciju dok je u procesu recenzije u časopisu Hemijska industrija.

Ako bude prihvaćen za štampu rad neće biti publikovan u drugim publikacijama uključujući i elektronske, i to u istom obliku, na srpskom ili bilo kom drugom jeziku bez pisane saglasnosti izdavača.

**Novina i naučni doprinos rada**

Oksidovana celuloza (OC) ili 6-karboksiceluloza je derivat dobijen selektivnom oksidacijom celuloze uvođenjem karboksilne grupe u položaju 6 piranoznog prstena i predstavlja biokompatibilni i biorazgradivi polimer. Iako dobro poznata i široko primjenjivana kao hemostatik, OC još uvijek privlači pažnju zbog drugih potencijalnih primjena u farmaceutskoj industriji. Upotreba OC kao nosača ljekovitih preparata još uvijek nije dovoljno proučena i stoga naš rad predstavlja doprinos istraživanju vezivanja lijekova na 6-karboksicelulozu u obliku zavoja i definiše mogući hemizam vezivanja diklofenaka na OC.

**Prijedlog recenzenata:**

1. Prof. dr Mirjana Kostić, Univerzitet u Beogradu, Tehnološko-metalurški fakultet u Beogradu, Srbija, e-mail: kostic@tmf.bg.ac.rs
2. Prof. dr Živomir Petronijević, Univerzitet u Nišu, Tehnološki fakultet u Leskovcu, Srbija, e-mail: petronijevic@tf.ni.ac.rs
3. Prof. dr Dragan Jocić, Univerzitet u Beogradu, Tehnološko-metalurški fakultet u Beogradu, Srbija, e-mail: drjoc@tmf.bg.ac.rs

Nadam se skorom odgovoru.

Srdačan pozdrav